Christoffer-saken

Christoffer-saken var en barnemishandlingssak, med døden til følge, hvor 8 år gamle Christoffer Kihle Gjerstad (født 18. september 1996, død 2. februar 2005) ble mishandlet og til slutt drept av sin stefar den 2. februar 2005. Etter at saken først ble henlagt ble stefaren etter hvert dømt til 8 års fengsel, mens Christoffers mor ble dømt til 1,5 års betinget fengsel.

Domfellelse av stefaren
Saken ble først henlagt to ganger av politiet før den ble beordret etterforsket av Riksadvokaten.«Riksadvokaten tar ut tiltale mot moren i den såkalte Christoffer-saken. Det kommer frem i en pressemelding torsdag ettermiddag. Christoffer Gjerstad Kihle døde i 2005 av massive skader forårsaket av vold. Stefaren ble først dømt til seks års fengsel for legemsbeskadigelse med døden til følge under særdeles skjerpende omstendigheter. Dommen ble senere skjerpet til åtte år.», fra «Christoffers mor tiltales», artikkel i Aftenposten, 23. juni 2011 Barnets stefar ble i 2008 dømt i Tønsberg tingrett til seks års ubetinget fengsel for legemsbeskadigelse med døden til følge under særdeles skjerpende omstendigheter.«Historien om Christoffer Gjerstad Kihle rystet hele Norge da den ble kjent. Han døde åtte år gammel i februar 2005 fordi stefaren mishandlet ham på det groveste. Lagmannsretten dømte stefaren til åtte års fengsel.», fra «Barneombudet: Grov feilvurdering», artikkel i Aftenposten, 8. januar 2010 I ankesaken i Agder lagmannsrett ble stefaren i 2009 dømt til åtte års ubetinget fengsel, ett år mer enn aktors påstand. Stefarens anke ble avvist av Høyesteretts ankeutvalg.«Stefaren anket dommen, men ble også funnet skyldig i Agder lagmannsrett. Der ble straffen skjerpet til åtte år fengsel. Dommen ble anket, men avvist av Høyesterett.», fra «Folk må ikke gjøre den samme feilen som vi gjorde», artikkel i Sandefjords Blad, 5. oktober 2010 I oktober 2009 ble stefaren innkalt til soning av dommen i Ringerike fengsel. Christoffers grav har helt siden han ble gravlagt i 2005 blitt skjendet en rekke ganger.

Domfellelse av moren

Etter drapet på Christoffer fikk moren to nye barn med den senere drapsdømte stefaren. I 2012 ble moren fratatt omsorgen for disse barna av barnevernet grunnet omsorgssvikt.

I juni 2011 tok Riksadvokaten ut tiltale mot Christoffers mor for passiv medvirkning til vold med døden til følge. Straffesaken var opprinnelig berammet i Tønsberg tingrett fra 7. desember 2011, men ble utsatt til mars 2012.«Rettssaken er berammet i Tønsberg tingretts sal 6 fra 7. desember 2011, rettssaken ble utsatt til mars 2012 på grund av sykefravær på vitner», fra artikkelen «Datteren står tiltalt: Foreldrene ønsker henne dømt», Tønsberg Blad, 5. desember 2011 I retten la kvinnens forsvarer frem som bevis en evnetest gjennomført av barnevernet i forbindelse med omsorgsovertakelsen for de to andre barna, som viste at hun skåret svært lavt på intelligens.«Christoffer-saken: Håper IQ-test kan få mor frikjent», artikkel i VG, 20. mars, 2012 I april 2012 ble moren dømt for medvirkning til mishandlingen, til en straff av fengsel i to og et halvt år, og til å betale 250 000 i erstatning til Christoffers far.«CHRISTOFFER-SAKEN: Moren dømt til to og et halvt års fengsel», fra tv2.no Dommen ble anket,«Moren anker dommen i Christoffer-saken», VG 8. mai 2012 ankesaken startet 4. februar i Agder lagmannsrett. Christoffers mor ble i Agder lagmannsrett dømt til ett år og seks måneders betinget fengsel, hennes anke over dommen ble avvist av Høyesterett.«Høyesterett forkaster morens anke i Christoffer-saken», artikkel i Dagbladet 5. juli 2013

Samfunnsmessig betydning

Saken med Christoffer Kihle Gjerstad har fått stor oppmerksomhet i media. Christoffers far, mormor og morfar, og Stine Sofies Stiftelse, har bidratt til at stefaren ble tiltalt og dømt for mishandling med døden til følge, og til at moren ble tiltalt og dømt for medvirkning. Christoffer har blitt beskrevet som «et nasjonalt symbol på systemsvikt og vold mot barn».Christoffers mormor: - Saken har nesten kostet meg livet, VG, 5. februar 2013

Forfatter og journalist Jon Gangdal i samarbeid med Christoffers mormor Ragnhild Gjerstad utgav i 2010 boken Jeg tenker nok du skjønner det sjøl om denne saken.

 Referanser 

 Litteratur 

 Jon Gangdal (skrevet i samarbeid med Ragnhild Gjerstad), Jeg tenker nok du skjønner det sjøl, Kagge Forlag, 2010, ISBN 9788248909668

 Eksterne lenker 

 «Gutten som ble usynlig», reportasje i A-magasinet 17. april 2009

Kategori:Hendelser i 2005
Kategori:Rettssaker i Norge
Kategori:Norske kriminalsaker